钦定古今图书集成/方舆汇编/边裔典/第109卷 > 隋
## 钦定古今图书集成/方舆汇编/边裔典/第109卷 > 隋

### 高祖开皇元年四月发稽胡修筑长城二旬而罢

按：《隋书高祖本纪》云云。

开皇　年，司农少卿崔仲方令“发丁筑长城。”

按《隋书高祖本纪》，不载。　按《崔仲方传》，“高祖受禅，进
位上开府，寻转司农少卿，进爵安固县公，令发丁三
万，于朔方灵武筑长城，东至黄河，西拒绥州，南至勃
出岭，绵亘七百里。”

开皇六年二月丁亥发丁男十一万修筑长城二旬
而罢。

按：《隋书高祖本纪》云云。

开皇七年二月。发丁男十万馀。修筑长城。二旬而罢
按《隋书高祖本纪》云云。

### 炀帝大业三年发丁男筑长城

按：《隋书炀帝本纪》：“秋七月，发丁男百馀万筑长城，西
距榆林，东至紫河，一旬而罢，死者十五六。”

大业四年秋七月发丁男筑长城。

按：《隋书炀帝本纪》：“秋七月辛巳，发丁男二十馀万筑
长城，自榆林谷而东。”